Akked cwiṭ-agi kan n usnulfu n tezrawin ɣef tmaziɣt, i d-irewlen ɣef usenqed usrid n yinesbaduyen izzayriyen, ur llint ara mebla lmeɛna neɣ mebla ahmal. Nezmer ad nini belli tella am tazwara n uɛiwed ajdid i tezrawin n tmaziɣt di Lzzayer tamaneɣt acku di taggara n yiseggasen n 1970, CRAPE i yessulḥuy Lmulud n At Mɛemmer I xedmen s uɛiwen n yilmeẓyen isdawanen izzayriyen (isnalsiyen, imusnawen n umezruy, imusnawen n umdan d yimazzagen n tsekla): aṭas deg-sen d imusnawen n tmaziɣt3. Yiwet n terbaɛt "tasekla timawit" heggan-d di yulyu 1979 yiwet "timlilit ɣef tsekla timawit" i nezmer ad tneḥseb d timlilit tamezwarut (d tawḥidt) i d-yewwin awal ɣef tmaziɣt di Lzzayer tilellit gar 1962 d 1990: ttekin deg-s seddis (06) n yimuzzag n tmaziɣt izzayriyen. Iwqamen-agi ad fɣen di Lzzayer tamanaɣt sɣur O.P.U(ajemmil n tuzrigin tisdawayin) deg useggas n (1982). Mi ara yekcem kan cutember 1979, xedmeɣ nekk s timmad-iw yiwet n tmuḍrut ɣef tesnilest n tmaziɣt, wid yellan dinn-a fkan-d mliḥ tamezzuɣt-nsen; "iweqqamen-agi" ad ten i d-zergen deg uɣmis ndaxel n